Ayresome Park
Ayresome Park je bio nogometni stadion u Middlesbroughu, Engleska. Na njemu je domaće utakmice igrao nogometni klub Middlesbrough. Kapacitet stadiona je bio 26.667 sjedećih mjesta. Stadion je otvoren 1903. godine. Middlesbrough je prethodno igrao na stadionu Linthorpe Road. Na Ayresome Parku su odigrane tri utakmice svjetskog prvenstva 1966. godine. Najveća posjeta je zabilježena 27. decembra 1949. godine na utakmici između Middlesbrougha i Newcastle Uniteda kojoj je prisustvovalo 53.802 gledalaca. Stadion je zatvoren 1995. godine, a dvije godine kasnije je srušen. Danas se na njegovom mjestu nalazi stambeno naselje.